* અગત્યની વાત : ઉપર જણાવેલ ‘મમતા’ વાર્તા સ્પર્ધાની તારીખ ૩૦, ઓક્ટોબર , ૨૦૧૧ને બદલે હવે લંબાવીને ૩૧ ડીસેમ્બર , ૨૦૧૧ કરવામાં આવી છે , તેની ખાસ નોંધ લેવી. માટે હજુ ય રસ ધરાવતા મિત્રો કંઇક વિચારી શકે છે, વાર્તા લખી મોકલી શકે છે. એ અંગેના નિયમો અહીં લખાયેલા છે જ. ધ્યાનથી વાંચી જવા. એક વ્યક્તિ એક થી વધુ વાર્તા મોકલી શકે, એટલે આગળ વાર્તા મોકલી હોય એ ય નવી કોઈ વાર્તા મોકલી શકે હજુ પણ. પણ પછી વાર્તાઓનો ઢગલો ઇનામ જીતવાની લાલચે કરવાનો ના હોય, બે-ચારથી અટકવાનું હોય એ સાદી સમજની વાત છે. 😛 મધુ રાયનો મૂળ હેતુ નવોદિત વાર્તાકારોને પ્રોત્સાહન આપવાનો અને નવી પેઢીમાં છુપાયેલા વાર્તાકારને જગાડવાનો છે, એટલે જો પ્રાથમિક સુઝ-સમજ હોય તો પરિણામ કે નંબરની ફિકર વિના વાર્તાલેખન પર હાથ અજમાવી શકાય. ના ફાવે તો નબળી વાર્તા લખવાનો કોઈ દંડ નથી. આ માટેની તાલીમ શું? એવું થાય તો ઉત્તમ સ્વદેશી-વિદેશી વાર્તાઓ વાંચો અને વિચારો કે એ કેવી રીતે લખાય છે, કેમ અસરકારક બને છે. એમાં શું હોય છે, નથી હોતું..અને પછી પોતાનો મૌલિક ચીલો કંડારો. જેમની અન્દર ટેલન્ટનો વિસ્ફોટ છે, એ તો કોઈને પૂછવા નથી જતા. સારું લખતા જ હોય છે. પણ થોડું મઠારવાની અને સંકોચ દૂર કરવાની જ એમને જરૂર છે. ( મમતાના પ્રથમ અંકમાં એવો ઉલ્લેખ છે કે વાર્તાઓ પસંદ ઇનામ માટે ના થાય, પણ એમાં જરૂરી ચમકારો દેખાય તો, એવા ઉગતા વાર્તાકારોને વધુ સારું લખવા માટે માર્ગદર્શન પણ અપાશે. એમની વાર્તાઓ સુધારા પછી યોગ્ય લાગે તો છપાશે. પણ એ માટે ય એન્ટ્રી મોકલાવવી તો પડે ને ! )